Diari Oficial de la Generalitat Valenciana


Sumari del DOGV 7514, del 28-04-2015 (2015/3720)

RESOLUCIÓ de 21 d'abril de 2015, del rectorat de la Universitat Jaume I, per la qual es disposa la publicació de l'Oferta d'Ocupació Pública per a l'any 2015, relativa a places dels cossos docents universitaris i de professorat contractat doctor.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7514

Data del DOGV
:   28-04-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/3720


Data del document
:   21-04-2015

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu

RESOLUCIÓ de 21 d'abril de 2015, del rectorat de la Universitat Jaume I, per la qual es disposa la publicació de l'Oferta d'Ocupació Pública per a l'any 2015, relativa a places dels cossos docents universitaris i de professorat contractat doctor. [2015/3720]  
Atès el que disposa l'article 81 de la Llei Orgànica 6/2001, de 21 de desembre, modificada per la Llei Orgànica 4/2007, de 12 d'abril, així com en l'article 21 de la Llei 26/2014, de 26 de desembre, de Pressuposts Generals de l'Estat per a l'any 2015, que assenyala la taxa de reposició en un 50 % per cent dels cessaments d'empleats fixos durant 2014.  
En aplicació del que disposa l'article 21.5 de l'esmentada llei de Pressuposts Generals de l'Estat per a l'any 2015, en el qual s'estableix que les places resultants de la taxa de reposició d'efectius definida en l'apartat un.3 han de ser incloses en una oferta d'ocupació.  
  
Atès el que disposa l'article 70 de la Llei 7/2007, de 12 d'abril, de l'Estatut Bàsic de l'Empleat Públic, referit a l'oferta d'ocupació pública.  
  
Per acord del Consell de Govern número 4, de 26 de març, de la Universitat Jaume I, es va aprovar l'Oferta d'Ocupació Pública per a l'any 2015 comprensiva de les places dels cossos docents universitaris i de professorat contractat doctor que, a l'empara de la taxa de reposició d'efectius, seran convocades a concurs amb els límits temporals legalment establerts. Fent ús de l'excepcionalitat prevista en la Llei 36/2014, una part de la taxa de reposició es destina a la provisió de places de professorat contractat doctor que hage finalitzat el Programa Ramón y Cajal i haja obtingut el certificat I3.  
  
Mitjançant escrit del director general d'Universitat, Estudis Superiors i Ciència de la Conselleria d'Educació, Cultura i Esport s'autoritza la Oferta d'Ocupació Pública de personal docent i investigador per 2015, donant així compliment a l'establert en l'article 21.u.2.J de la Llei 36/2014, de 26 de desembre, de Pressupostos Generals de l'Estat per 2015.  
Atenent l'acord del Consell de Govern, i l'autorització de la Conselleria d'Educació, Cultura i Esport i en exercici de les competències atribuïdes per l'article, 45.17 del Decret 116/2010, de 27 d'agost, del Consell, pel qual s'aproven els Estatuts de la Universitat Jaume I de Castelló, aquest Rectorat resol:  
  
Primer  
Publicar en el Diari Oficial de la Comunitat Valenciana l'Oferta d'Ocupació Pública de la Universitat Jaume I per a l'any 2015, comprensiva de les places dels cossos docents universitaris i de professorat contractat doctor, que figura com a annex d'aquesta resolució.  
  
Segon  
Conforme amb els articles 48, 62 i següents de la Llei Orgànica 6/2001, d'Universitats, modificada per la Llei Orgànica 4/2007, de 12 d'abril, el procediment de selecció serà el concurs públic.  
  
Contra aquesta resolució, que exhaureix la via administrativa, es pot interposar potestativament el recurs de reposició davant el rector, en el termini d'un mes, o bé directament el recurs contenciós administratiu, davant els òrgans de la jurisdicció contenciosa administrativa de la Comunitat Valenciana, en el termini de dos mesos. Ambdós terminis es computaran des de l'endemà de la publicació d'aquesta resolució en el Diari Oficial de la Comunitat Valenciana  
  
Castelló de la Plana, 21 d'abril de 2015.- El rector: Vicent Climent Jordà.  
  
  
  
ANNEX  
  
Places dels cossos docents universitaris i de professorat contractat doctor compreses en l'Oferta d'Ocupació Pública de la Universitat Jaume I per a l'any 2015, d'acord amb el detall que figura a continuació:  
  
  
Cos/categoria Àrea de coneixement Departament  
Professorat titular d'universitat Dret Romà Dret Públic  
Professorat contractat doctor Traducció i Interpretació Traducció i comunicació  
Professorat contractat doctor Comercialització i Investigació de Mercats Administració d'Empreses i Màrqueting  
Professorat contractat doctor \* Química Inorgànica Química Inorgànica i Orgànica  
  
  
\* Convocatòria destinada a la provisió de places de professorat contractat doctor que hage finalitzat el Programa Ramón y Cajal i hage obtingut el certificat I3.